Smiltyninis gegužlinis
Smiltyninis gegužlinis (Polytrichum juniperinum) – Polytrichales eilės gegužlinių (Polytrichaceae) šeimos samanų rūšis. Stiebas status, 2–10 cm aukščio, apačioje aptrauktas rizoidų valkčiu. Lapai iki 10 mm ilgio, tamsiai žali, linijiškai lancetiški. Gysla plati, viršūnėje išsišovusi iš lapo. Sporinė stati, pailgai keturbriaunė, iki 5 mm ilgio, su disko pavidalo kakleliu. Augalas dvinamis. Auga sausuose pušynuose, apyrečiuose miškuose, pamiškėse, sausose pievose, gaisravietėse.